將近十年嚟，科學家一直喺中國
最高嘅山同最偏僻嘅山窿
尋找著一種致命嘅新型病毒
佢哋最終喺雲南洞穴嘅蝙蝠身上搵到
呢種未知嘅病毒係一種冠狀病毒
佢引發咗 2003 年 嚴重急性呼吸綜合征
即係沙士
冠狀病毒係一類
由細小蛋白刺突包裹嘅病毒 佢睇起身好似一個皇冠
用拉丁語講就係 corona
已知嘅冠狀病毒有幾百種
其中有七種會感染人類、令人病
譬如話，沙士冠狀病毒會引發沙士
中東呼吸綜合症冠狀病毒 會引發中東呼吸綜合症
新冠病毒就會引發新冠肺炎
喺七種人類冠狀病毒之中 四種會引致感冒
鼻、喉嚨會受到輕度而高傳染性嘅感染
兩種會感染肺部 並引發更嚴重嘅疾病
而第七種，即新冠病毒 有頭六種嘅特徵
佢好容易傳播 嚴重影響肺部功能
一個病毒感染者一旦咳嗽 含有病毒嘅飛沫就開始散播
當飛沫入咗鼻或者嘴 病毒就傳染畀另一個人
當好多人都喺同一個密閉空間嗰時
冠狀病毒就係傳播得最犀利
而天氣寒冷，令冠狀病毒 脆弱嘅外殼免於脫水
令佢哋喺宿主之間生存得更耐
陽光中嘅紫外線 或者可以破壞脆弱嘅外殼
雖然季節變化對已知病毒嘅影響大
但由於冇人對呢種新病毒有免疫
所以佢唔需要理想條件 就可以感染好多潛在宿主
喺人體之中，蛋白刺突嵌入 宿主細胞，並同佢結合
因此，病毒可以綁架 成個宿主細胞機制
要挾宿主細胞複製病毒嘅基因
冠狀病毒將佢哋嘅基因儲存喺 RNA
所有病毒都可以分為 RNA 病毒 或者 DNA 病毒
RNA 病毒一般都比較細 攜帶較少嘅基因
即佢哋可以感染好多宿主 仲可以喺宿主體內快速複製
一般嚟講，RNA 病毒 都係冇校對機制嘅
而 DNA 病毒就有
所以當一個 RNA 病毒複製緊
基因變異就更頻繁噉發生
呢啲變異好多都係冇用 甚至係有害
但有啲變異可以令病毒 更加適應到某啲環境
譬如係一種新嘅宿主物種
當一種病毒從動物傳播到人類身上 流行病就會發生啦
引發伊波拉、寨卡、沙士 同埋新冠肺炎嘅 RNA 病毒都係噉
噉進入人體之後，病毒依然會變異
雖然唔會通常演變到成為一種新嘅病毒
但都做到啲基因變異出嚟
冠狀病毒同大部分 RNA 病毒 有幾個關鍵嘅區別
佢哋比較大隻 即係有最多基因
噉就更易令有害變異發生
為咗降低呢種風險 冠狀病毒有一種獨特嘅特點
佢含有一種酵素，專門 負責檢查、糾正複製錯誤
咁就令到冠狀病毒更加穩定
令到佢比其他 RNA 病毒變異得更慢
雖然聽起嚟好恐怖
但係講到要瓦解冠狀病毒
變異得慢係好事嚟
因為當我哋感染病菌之後 我哋嘅免疫系統可以識別病菌
而當我哋再次感染病菌時 就可以更快消滅病菌
噉佢哋就唔會再搞到我哋病
但係病毒變異可以令我哋嘅免疫系統 冇咁容易識別到病毒
噉擊退病毒就會難啲
而病毒變異會令抗病毒藥物 同疫苗，變得冇咁有效
因為藥物同疫苗 係專門針對某種病毒嘅
噉就係點解我哋每年 都要重新打一次流感疫苗
因為流感病毒變異得好快 新嘅病毒不斷出現
冠狀病毒較慢嘅變異速率
意味著我哋嘅免疫系統 同埋藥物、疫苗
喺感染之後嘅一段長時間 都仲可以識別到呢啲病毒
噉就可以更好咁保障我哋
目前，我哋依然都未知我哋嘅身體 可以對唔同嘅冠狀病毒免疫幾耐
面對任何冠狀病毒，永遠都 唔會有一種肯定嘅療法或疫苗
雖然科學家開始研發 針對 SARS 同 MERS 嘅治療
但我哋都仲未重點研究感冒治療
喺療法嘅臨床實驗完成之前 疫情就已經結束啦
有科學家話，鑒於我哋一直喺度 入侵其他動物嘅棲息地
新嘅冠狀病毒 係無可避免會傳播到人身上
但如果我哋要探索未知 都唔一定次次要咁大劑嘅